অঁরি দ্যুনঁ
জিন হেনরি ডুনান্ট (ফরাসি: Jean Henri Dunant) (জন্ম: ৮ মে, ১৮২৮- মৃত্যু: ৩০ অক্টোবর, ১৯১০) একজন সুইজারল্যান্ডীয় ব্যবসায়ী এবং সমাজকর্মী। ১৮৫৯ সালে তার একটি ব্যবসায়িক সফরে, তিনি ইতালির সলফেরিনো যুদ্ধ প্রত্যক্ষ করেন। সলফেরিনোর স্মৃতি নামক বইয়ে তিনি তার সকল স্মৃতি ও অভিজ্ঞতা বর্ণনা করেছিলেন, যা পরবর্তীকালে তাকে ১৮৬৩ সালে আন্তর্জাতিক রেডক্রস কমিটি প্রতিষ্ঠায় অনুপ্রেরণা দিয়েছিল। দ্যুনঁ-র ধারনার উপর ভিত্তি করে ১৮৬৪ সালে জেনেভা কনভেনশন তৈরি হয়। তিনি ১৯০১ সালে ফ্রেদেরিক পাসির সাথে সম্মিলিতভাবে ইতিহাসের সর্বপ্রথম শান্তিতে নোবেল পুরস্কার লাভ করেন।